KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI 1. Objektif Objektif Ketetapan Umum (KU) ini adalah untuk menjelaskan insentif cukai yang disediakan kepada penganjur yang menganjurkan aktiviti kesenian dan kebudayaan yang diluluskan serta pertandingan sukan atau rekreasi yang diluluskan di Malaysia. 2. Peruntukan Undang-undang Berkaitan 2.1 KU ini mengambil kira undang-undang yang berkuatkuasa pada tarikh KU ini diterbitkan. 2.2 Peruntukan Akta Cukai Pendapatan 1967 (ACP) yang berkaitan dengan KU ini adalah seksyen 2, 21 dan 21A. 2.3 Perundangan subsidiari yang berkaitan adalah Perintah Cukai Pendapatan (Pengecualian)(No 12) 2021 [P.U.(A) 478/2021]. 3. Interpretasi Istilah yang digunakan dalam KU ini mempunyai maksud berikut: 3.1 "Pendapatan berkanun", berhubung dengan seseorang, suatu punca dan suatu tahun taksiran, bermaksud pendapatan berkanun yang ditentukan mengikut ACP. 3.2 "Tempoh asas" berhubung dengan seseorang, suatu puncanya dan suatu tahun taksiran, bermaksud suatu tempoh asas, sekiranya ada, seperti yang ditentukan mengikut seksyen 21 atau seksyen 21A ACP. 3.3 ''Tahun Taksiran'' bermaksud tahun kalendar. 3.4 "Penganjur" bermaksud syarikat yang diperbadankan di bawah Akta Syarikat 2016 atau persatuan atau organisasi yag didaftarkan di bawah Akta Pertubuhan 1966. 3.5 "Aktiviti kesenian dan kebudayaan" bermaksud suatu pertunjukan pentas yang diluluskan oleh Kementerian Pelancongan, Seni dan Budaya (MOTAC) telah dan dianjurkan dengan penyertaan rakyat asing yang Muka surat 1 daripada 6
KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI mempersembahkan sekurang-kurangnya tiga persembahan di mana-mana negara selain negaranya sendiri. 3.6 "Pertandingan sukan atau rekreasi bertaraf antarabangsa" bermaksud apa- apa acara sukan atau aktiviti rekreasi yang diluluskan oleh Kementerian Belia dan Sukan (KBS) dan dianjurkan dalam apa-apa bentuk dengan penyertaan rakyat asing dari beberapa negara. 3.7 "Rakyat asing" bermaksud individu yang bukan warganegara Malaysia. 4. Pengenalan Aktiviti kesenian dan kebudayaan Malaysia telah lama dipertontonkan melalui festival dan pelbagai acara yang dianjurkan oleh pelbagai penganjur di Malaysia. Malaysia mempunyai banyak fasiliti dan infrastruktur sukan yang komprehensif yang sesuai untuk pelbagai acara antarabangsa. Sebagai usaha mempromosikan Malaysia sebagai sebuah pusat pameran, festival atau persidangan serta sebarang pertandingan sukan atau rekreasi bertaraf antarabangsa, kerajaan telah memperkenalkan semula insentif cukai untuk penganjur bagi menganjurkan aktiviti-aktiviti yang diluluskan. 5. Permohonan Surat Kebenaran dan Surat Kelulusan bagi Pengecualian Cukai 5.1 Kementerian Pelancongan, Seni dan Budaya (MOTAC) telah mengeluarkan garis panduan untuk menjelaskan kriteria umum dan prosedur berhubung permohonan pengecualian cukai bagi menganjurkan aktiviti kesenian dan kebudayaan bertaraf antarabangsa di Malaysia. 5.2 Pihak penganjur perlu menghantar permohonan kepada pihak MOTAC tidak lewat dari 90 hari selepas aktiviti dijalankan untuk mendapatkan surat kelulusan untuk pengecualian cukai. Untuk maklumat lanjut berhubung permohonan, sila rujuk kepada garis panduan bertajuk 'Garis Panduan Insentif Pengecualian Cukai', yang boleh diakses melalui laman sesawang rasmi MOTAC di 5.3 Pihak penganjur perlu menghantar permohonan kepada pihak MOTAC tidak lewat dari 90 hari selepas aktiviti dilaksanakan untuk mendapatkan surat kelulusan pengecualian cukai. Untuk maklumat lanjut berhubung permohonan, sila rujuk kepada garis panduan bertajuk 'Garis Panduan Insentif Pengecualian Cukai', yang boleh diakses melalui laman sesawang rasmi MOTAC di Muka surat 2 daripada 6
KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI 5.4 Bagi pertandingan sukan dan rekreasi bertaraf antarabangsa, pihak penganjur perlu menghantar permohonan kepada Kementerian Belia dan Sukan (KBS) secara atas talian di tidak lewat dari 90 hari sebelum aktiviti dijalankan. Permohonan akan disemak dan diproses oleh Pejabat Pesuruhjaya Sukan, Kementerian Belia dan Sukan (KBS). Selepas meneliti permohonan aktiviti yang dipohon, pihak KBS akan mengeluarkan surat kebenaran bagi penganjuran aktiviti. 5.5 Pihak penganjur perlu menghantar permohonan kepada pihak KBS tidak lewat dari 90 hari selepas aktiviti dijalankan untuk mendapatkan surat kelulusan bagi pengecualian cukai. Untuk maklumat lanjut berhubung prosidur permohonan, sila rujuk kepada laman sesawang rasmi KBS di 6. Insentif Cukai Syarikat, persatuan atau organisasi yang menganjurkan aktiviti kesenian atau kebudayaan atau pertandingan sukan atau rekreasi bertaraf antarabangsa adalah layak untuk menuntut pengecualian cukai pendapatan tertakluk kepada syarat- syarat yang ditetapkan. (a) Aktiviti yang diluluskan Bagi melayakkan pengecualian cukai, penganjur mestilah menganjurkan acara di Malaysia seperti yang berikut: (i) aktiviti kesenian atau kebudayaan yang diluluskan oleh Kementerian Pelancongan, Seni dan Budaya dan diadakan di Istana Budaya, Balai Seni Visual Negara atau Dewan Filharmonik Petronas; atau (ii) pertandingan sukan atau rekreasi bertaraf antarabangsa yang diadakan di lokasi penganjuran yang diluluskan oleh Kementerian Belia dan Sukan. (b) Pengecualian cukai Penganjur yang menganjurkan aktiviti-aktiviti kesenian atau kebudayaan, atau pertandingan sukan atau rekreasi bertaraf antarabangsa yang diluluskan akan diberikan pengecualian cukai sebanyak 50% ke atas pendapatan berkanun Muka surat 3 daripada 6
KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI yang diperoleh daripada penganjuran aktiviti-aktiviti tersebut. Pengecualian ini berkuat kuasa mulai tahun taksiran 2020 sehingga tahun taksiran 2025. Contoh 1 Kelab E-Strike, sebuah pertubuhan di Malaysia telah menganjurkan pertandingan sukan elektronik bertaraf antarabangsa yang berlangsung di Kuala Lumpur. Seramai 150 orang peserta tempatan dan 50 orang peserta asing dari 4 buah negara berasingan telah menyertai pertandingan tersebut. Kelab E-Strike menutup akaun kewangannya pada 31 Disember setiap tahun. Pendapatan tahun berakhir 31.12.2023 ke atas berkanun bagi Kelab E-Strike bagi penganjuran pertandingan sukan elektronik adalah sebanyak RM200,000. Penganjuran aktiviti rekreasi bertaraf antarabangsa ini telah diluluskan oleh KBS. Oleh itu, pihak penganjur adalah layak mendapat pengecualian cukai sebanyak 50% (RM100,000) ke atas pendapatan berkanun yang diperoleh daripada pertandingan tersebut. Contoh 2 MNO Sdn Bhd menjalankan perniagaan menjual peralatan dan pakaian sukan. MNO Sdn Bhd menganjurkan kejohanan golf antarabangsa yang diadakan di Bukit Jalil Golf & Country Club, Kuala Lumpur mulai 2.6.2023 sehingga 4.6.2023. Pemain-pemain golf bertaraf antarabangsa telah dijemput untuk menyertai kejohanan tersebut. Syarikat menutup akaun kewangannya pada 31 Disember setiap tahun. Pendapatan MNO Sdn Bhd daripada jualan tiket kejohanan golf bagi tahun berakhir 31.12.2023 adalah seperti yang berikut: Butiran Pendapatan daripada jualan tiket kejohanan golf RM 400,000 Penganjuran pertandingan golf telah mendapat kelulusan pengecualian cukai daripada KBS kerana telah memenuhi syarat penganjuran sukan bertaraf antarabangsa. Oleh itu, pihak penganjur adalah layak mendapat pengecualian cukai sebanyak 50% ke atas pendapatan berkanun yang diperoleh daripada aktiviti kejohanan golf ini. Syarikat telah menyediakan akaun berasingan bagi menentukan pendapatan yang dikecualikan. RM RM Pendapatan daripada jualan tiket kejohanan golf
400,000 Muka surat 4 daripada 6
KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI Tolak: Perbelanjaan dibenarkan 250,000 250,000 Pendapatan larasan daripada perniagaan 150,000 Tolak: Elaun modal 12,000 (12,000) Pendapatan berkanun perniagaan
138,000 Tolak: Amaun pengecualian pendapatan yang dibenarkan - 50% Pendapatan berkanun tertakluk cukai
(69,000) 69,000 Contoh 3 Lisa Boutique Sdn Bhd menjalankan perniagaan butik pakaian moden di Melaka. telah menganjurkan Festival Kebudayaan bertaraf antarabangsa. Syarikat Persembahan terkenal di peringkat antarabangsa. Persembahan itu telah diadakan di Genting Arena of Stars, Genting Highland pada 18.70.2023. Syarikat menutup akaunnya pada 31 Disember setiap tahun berakhir tahun. Pendapatan Lisa Boutique bagi 31.12.2023 adalah seperti yang berikut: itu turut menampilkan artis yang Butiran Pendapatan daripada jualan tiket persembahan kebudayaan RM 300,000 Lisa Boutique Sdn Bhd telah menganjurkan festival kebudayaan bertaraf antarabangsa yang diadakan di lokasi yang tidak diluluskan. Oleh itu, Lisa Boutique Sdn Bhd adalah tidak layak mendapat pengecualian cukai sebanyak 50% ke atas pendapatan berkanun yang diperoleh daripada hasil jualan tiket persembahan kebudayaan. 7. Akaun Berasingan Pihak penganjur yang memohon pengecualian cukai di bawah P.U.(A) 478/2021 dikehendaki menyenggarakan suatu akaun yang berasingan bagi pendapatan yang diperoleh daripada penganjuran aktiviti kesenian atau kebudayaan atau pertandingan sukan atau rekreasi bertaraf antarabangsa yang diluluskan yang berlangsung di Malaysia. Ia adalah akaun yang berasingan daripada rekod dan akaun aktiviti perniagaan biasanya. Muka surat 5 daripada 6
KONSULTASI AWAM_DRAF INSENTIF CUKAI BAGI PENGANJURAN AKTIVITI KESENIAN, KEBUDAYAAN, SUKAN DAN REKREASI 8. Penafian Contoh-contoh dalam KU ini adalah untuk tujuan ilustrasi sahaja dan tidak menyeluruh. Ketua Pengarah Hasil Dalam Negeri Malaysia, Lembaga Hasil Dalam Negeri Malaysia. Muka surat 6 daripada 6